CELEX: 32007R1024
Language: ro
Date: 2007-09-03 00:00:00
Title: Regulamentul (CE) nr. 1024/2007 al Comisiei din 3 septembrie 2007 de modificare a Regulamentului (CE) nr. 409/2007 de înlocuire a anexelor I și II la Regulamentul (CE) nr. 673/2005 al Consiliului de instituire de drepturi vamale suplimentare la importurile anumitor produse originare din Statele Unite ale Americii

4.9.2007   
            
            
               RO
            
            
               Jurnalul Oficial al Uniunii Europene
            
            
               L 231/3
            
         
      REGULAMENTUL (CE) NR. 1024/2007 AL COMISIEI
   
   din 3 septembrie 2007
   de modificare a Regulamentului (CE) nr. 409/2007 de înlocuire a anexelor I și II la Regulamentul (CE) nr. 673/2005 al Consiliului de instituire de drepturi vamale suplimentare la importurile anumitor produse originare din Statele Unite ale Americii
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 673/2005 al Consiliului din 25 aprilie 2005 de instituire de drepturi vamale suplimentare la importurile anumitor produse originare din Statele Unite ale Americii (1), în special articolul 3,
   întrucât:
   
               (1)
            
            
               Regulamentul (CE) nr. 409/2007 a adăugat 32 de produse pe lista din anexa I la Regulamentul (CE) nr. 673/2005 al Consiliului. Prin urmare, de la 1 mai 2007, importurile acestor produse originare din Statele Unite ale Americii sunt supuse unui drept vamal ad valorem suplimentar de 15 %.
            
         
               (2)
            
            
               Pentru a răspunde așteptărilor legitime ale importatorilor, trebuie clarificat faptul că produsele care se aflau deja sub supraveghere vamală la data punerii în aplicare a Regulamentului (CE) nr. 409/2007 și a căror destinație nu poate fi schimbată sunt scutite de această extindere a dreptului suplimentar.
            
         
               (3)
            
            
               În vederea evitării unei întârzieri suplimentare a vămuirii produselor în cauză, prezentul regulament trebuie să intre în vigoare la data publicării.
            
         
               (4)
            
            
               Măsurile prevăzute în prezentul regulament sunt conforme cu avizul Comitetului pentru sancțiuni comerciale,
            
         ADOPTĂ PREZENTUL REGULAMENT:
   Articolul 1
   La articolul 3 din Regulamentul (CE) nr. 409/2007, alineatul (2) se înlocuiește cu următorul text:
   
      „Produsele în cazul cărora se poate dovedi că sunt deja în curs de transport către Comunitate, care sunt depozitate temporar într-o zonă liberă sau într-un antrepozit liber sau care fac obiectul unui regim suspensiv, în sensul Codului Vamal Comunitar, la data aplicării prezentului regulament și a căror destinație nu poate fi schimbată nu sunt supuse dreptului suplimentar cu condiția ca acestea să fie clasificate în cadrul unuia dintre următoarele coduri NC (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 și 9406 00 11.
   
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 mai 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 septembrie 2007.
      
         
            Pentru Comisie
         
         Peter MANDELSON
         
         
            Membru al Comisiei
         
      
   
   
      (1)  JO L 110, 30.4.2005, p. 1. Regulament, astfel cum a fost modificat ultima dată prin Regulamentul (CE) nr. 409/2007 al Comisiei (JO L 100, 17.4.2007, p. 16).
   
      (2)  Descrierea produselor clasificate în conformitate cu aceste coduri poate fi găsită în anexa I la Regulamentul (CEE) nr. 2658/87 al Consiliului (JO L 256, 7.9.1987, p. 1), astfel cum a fost modificat prin Regulamentul (CE) nr. 493/2005 (JO L 82, 31.3.2005, p. 1).”